

**ОПШТИНА ГРАЧАНИЦА- KOMUNA E GRAÇANICËS- MUNICIPALITY OF GRAČANICA**

**­­**

**IZVEŠTAJ O SPROVEDENOM PROCESU JAVNIH RASPRAVA O NACRTU ODLUKE O BUDŽETU OPŠTINE GRAČANICA ZA 2025. GODINU**

**Septembar 2024. Godine**

**Uvod**

Odluka o budžetu Opštine Gračanica jedan je od najvažnijih dokumenta koji izrađuje i usvaja lokalna samouprava. S obzirom na važnost odluke o načinu trošenja javnih sredstava neophodno je da građani, organizacije i sve druge zainteresovane strane uzmu učešće i daju svoje mišljenje i predloge, kako bi na taj način bolje oslikavali volju stanovnika naše opštine. Sa tim ciljem sprovodi se proces javnih rasprava o Nacrtu odluke o budžetu.

U cilju što transparentnijeg procesa, na osnovu člana 12. Stav 2. tačka d. Zakona br.03/L-040 o lokalnoj samoupravi, člana 13. Stav 1. Statuta Opštine Gračanica, Skupština opštine Gračanica je na petoj redovnoj sednici održane 07.06.2024. godine (br.2793/24) donela Odluku br.28/2024/OG o formiranju radne grupe za izradu Akcionog plana za transparentan proces budžetiranja, u sledećem sastavu:

1. Milan Dimitrijević, predsedavajući Skupštine Opštine Gračanica,
2. Slaviša Ničić, direktor Odeljenja za budžet i finansije,
3. Aleksandra Đekić, direktorica Odeljenja za planiranje, urbanizam i zaštitu životne sredine,
4. Nebojša Milovanović, direktor Odeljenja za ekonomski razvoj i integracije,
5. Nebojša Nikolić, direktor Odeljenja za poljoprivredu i šumarstvo,
6. Vladica Trajković, direktor Odeljenja javnih službi i vanredne situacije,
7. Nebojša Marković, odbornik SO,
8. Zoran Danilović, odbornik SO,
9. Sonja Ilić, odbornik SO.

Zadatak Radne grupe je da izradi Nacrt budžeta Opštine Gračanica i Srednjoročni okvir budžeta (SOB) 2025-2027 godinu, izradi interni opštinski plan za nesmetano odvijanje budžetskih rasprava, pripremi obaveštnje o održavanju budžetskih rasprava, da imenuje lice za vođenje zapisnika tokom javnih rasprava kako je predviđeno Administrativnim uputstvom o otvorenoj upravi u Opštinama br.04/2023 MALS-a, da izradi Izveštaj o procesu budžetskih rasprava i na kraju pošalje ga Skupštini opštine Gračanica, Odboru za politiku i finansije na razmatranje.

Za zapisničara je određen i u radnu grupu uključen Nebojša Ćirković, službenik za informisanje Opštine Gračanica i službenik zadužen za javne konsultacije, i Agron Karadolami, službenik za skupštinske poslove.

Izveštaj koji je pred Vama predstavlja pregled sprovedenog procesa i predloge građana i svih drugih učesnika u organizovanim javnim raspravama o Nacrtu odluke o budžetu Opštine Gračanica za 2025. godinu.

**Proces**

Radna grupa je održala nekoliko sastanaka i sačinila Akcioni plan za transparentan proces budžetiranja, odnosno Kalendar planiranih javnih rasprava i pripremila obaveštenja za javnost. Priprema i objavljivanje planiranih aktivnosti obavljeni su tokom jula, avgusta i septembra 2024. godine, kako je predviđeno Aministrativnim uptstvom za otvorenu opštinsku upravu.

Akcioni plan je podrazumevao organizovanje javnih rasprava od strane izvršne vlasti u periodu jul-avgust, kao i organizovanje budžetskih rasprava od strane Skupštine Opštine Gračanica, odnosno Odbora za politiku i finansije tokom septembra.

Skupština opštine Gračanica na sedmoj redovnoj sednici održane 29.07.2024. godine usvojila je Odluku o usvajanju Akcionog plana za transparentan proces budžetiranja za 2025. godinu, Odluka br.39/2024/OG pod brojem 4144/24 od 29.07.2024. godine objavljene na zvaničnoj stranici Optšine Gračanica na linku: <https://kk.rks-gov.net/gracanice/wp-content/uploads/sites/41/2024/08/6.-Одлука-бр.39-2024-ОГ-o-усвајању-акционог-плана-за-транспарентни-процес-буџетирања-за-2025.-год.pdf> i Akcioni plan, objavljen na linku: <https://kk.rks-gov.net/gracanice/wp-content/uploads/sites/41/2024/09/6.docx>

Akcionim planom predviđeno je 11 javnih rasprava sa građanima i različitim organizacijama o prioritetima za kapitalne investicije, kao i Kampanja „Vi se pitate“, kojom je predviđen prijem građana opštine Gračanica u cilju njihovog uključivanja u proces identifikacije prioritetnih infrastrukturnih problema i pronalaženja adekvatnih ideja za njihovo rešavanje, kao i popunjavanje ankete „Vi odlučujete“, upitnika o problemima, idejama, predlozima i rešenjima.

Na osnovu člana 68. stav 1. Zakona br. 03/L-040 o lokalnoj samoupravi, člana 6. tačka 1.3 AU (MLSU ) br. 06/2018 o minimalnim standardima javnih konsultacija u opštinama, člana 22. tačka 1.4 i 1.5 AU (MLSU) br. 04/2023 o otvorenoj upravi u opštinama i člana 42. stav 1. Statuta opštine Gračanice br.6320/15 od 22.10.2015. godine, Radna grupa u saradnji sa Odeljenjem za budžet i finansije i Kancelarijom za javno informisanje, sačinila je Kalendar javnih rasprava sa građanima za budžet za 2025 i SOB 2025-2027. godinu br.4125/24 od 25.07.2024. godine, i isti objavila na Zvaničnoj stranici Opštine Gračanica na linku: <https://kk.rks-gov.net/gracanice/wp-content/uploads/sites/41/2024/07/javnerasprave2025-SRB.pdf>

Obaveštenje i Kalendar planiranih javnih rasprava postavljeno je na zvaničnom sajtu Opštine Gračanica, na linku: <https://kk.rks-gov.net/gracanice/news/javne-ras/> ,takođe su objavljeni i na društvenim mrežama, na zvaničnoj Fejsbuk stranici, mreži Iks i Instangram profilu Opštine Gračanica. Obaveštenje i kalendar javnih raspava sa građanima postavljena su na oglasnoj tabli na ulazu u zgradu Opštine Gračanica, oglasnim tablama u svim mestima opštine Gračanica, a građani su o ovim događajima obaveštavani i putem lokalnih medija.

Budžetski dokument, odnosno Budžetski cikular 2025/1 objavljen je na zvaničnoj stranici Opštine Gračanica na linku: <https://kk.rks-gov.net/gracanice/wp-content/uploads/sites/41/2024/09/Qarkorja-Buxhetore-2025-01_Final.pdf>

**Budžet Opštine Gračanica**

Analiza budžetskih cirkulara (Budžetski cikular 2025/1) 2024-2025 predstavljen je u Tabeli 01.

|  |  |  |  |  |  |
| --- | --- | --- | --- | --- | --- |
| **R.B** | **GRANTOVI** | **2024** | **2025** | **RAZLIKA** | **PROCENAT** |
| 1 | Opšti grant | 3.066.938,00 | 3.305.350,00 | 238.412,00 | 7,77 |
| 2 | Spe.grant zdravstvo | 475.813,00 | 529.685,00 | 53.872,00 | 11,32 |
| 3 | Spe.grant sekundarno | 1.090.771,00 | 1.090.771,00 | - | 0,00 |
| 4 | Spe. grant obrazovanja | 1.733.548,00 | 1.898.336,00 | 164.788,00 | 9,51 |
| 5 | Sopstveni prihodi | 2.290.078,00 | 2.729.206,00 | 439.128,00 | 19,18 |
| 6 | Rezidencijalni grant | 328.311,00 | 400.000,00 | 71.689,00 | 21,84 |
| Ukupno | | 8.985.459,00 | 9.953.348,00 | 967.889,00 | 10,77 |

***Tabela 01***

Iz priložene tabele vidi se da je budžet Opštine Gračanica za 2025. godinu **9,953,348.00** evra na osnovu BC 2025/1 izdatog od strane Ministarstva finansija.

U poređenju sa 2024. godinom, budžet za 2025. godinu je veći za 967,889.00 evra ili 10,77%. Najveće povećanje odnosi se na realizaciju sopstvenih prihoda.

**Budžet Opštine Gračanica se deli na pet osnovna granta i to:**

1. Budžet za Opšti grant je 3,303,350.00€ ili za 238,412.00€ veći u odnosu na 2024 godinu,
2. Budžet za Specifični grant za primarno zdravstvo je 529,685.00€ ili za 53,782.00€ veći u odnosu na 2024 godinu,
3. Budžet za Specifični grant za sekundarno zdravstvo je 1,090,771.00€ i ostao je isti kao i u 2024 godini,
4. Budžet za Specifični grant za obrazovanje je 1,898,336.00€ ili za 164,788.00€ veći u odnosu na 2024 godinu,
5. Budžet za Specifični grant za rezidencijalne usluge je 400,000.00€ ili za 71,689.00€ veći u odnosu na 2024 godinu.

**Napomena: Izlaskom budžetskog cirkulara 2025/02 od strane MF dobiće se granice po ekonomskim kategorijama.**

**Celokupni budžet se odvaja na na tri ekonomske kategorije i to:**

1. Plate i dnevnice u iznosu od 4,182,512.00 evra ili 42,01%,
2. Operativni troškovi (robe i uluge, komunalije, subvencije) u inostu od 2,442,151.00 evro ili 24,54%,
3. Kapitalni troškovi u iznosu od 3,328,685.00 evra ili 33,45%.

**Javne rasprave o budžetu**

Budžetske javne rasprave na osnovu objavljenog kalendara javnih rasprava sa građanima, sastavljenog od strane Radne grupe za transparentan proces budžetiranja, održane su tokom avgusta 2024. godine i to u periodu **od 09.08. do 15.08. 2024.** godine. U tom periodu održano je ukupno **11 javnih budžetskih rasprava**.

Na javnim raspravam o budžetu Opštine Gračanica mogli su da učestvuju: građani, predstavnici Lokalnih saveta, predstavnici nevladinih i drugih organizacija, predstanvici zajednica, mladi, žene, penzineri, studenti, poslovna zajednica, predstavnici različitih institucija, članovi Skupštine opštine Gračanica, opštinski službenici, predstavnici političkih partija, mediji i drugi.

U ime Opštine Gračanica javnim raspravama su prisustvovali članovi Radne grupe, direktori opštinskih odeljenja uz stručnu pomoć Odeljenja za budžet i finansije, direktora Slaviše Ničića i svih drugih lica zaduženih za davanje informacija i objašnjenja učesnicima javnih rasprava.

Kalendar planiranih javnih rasprava je objavljen na zvaničnom sajtu Opštine Gračanica 14 dana pre prve planirane rasprave (što je u skladu sa Administrativnim uputstvom) i upućen javnosti za učešće u izradi ovog strateški značajnog dokumenta za funkcionisanje Opštine, tako što su zainteresovani građani i svi drugi pozvani da dostave svoje molbe, komentare, primedbe i sugestije u pisanoj formi preko elektronske pošte [slavisa.nicic@rks-gov.net](mailto:slavisa.nicic@rks-gov.net), do 16.08.2024. godine. **Do navedenog datuma na navedenu adresu nije pristigla nijedna primedba ili sugestija.**

U Tabeli 2. predstavljen je izveštaj o broju održanih javnih rasprava, datumu održavanja, broju učesnika i broju zahteva.

|  |  |  |  |
| --- | --- | --- | --- |
| **Javne rasprave** | **Datum/Trajanje** | **Broj učesnika** | **Broj onih koji su dali komentare/zahteve** |
| 1.Javna rasprava u Domu kulture u Kišnici, sa meštanima Sušice, Novog Badovca, Kišnice – Članovi Lokalnih saveta nevećinskih zajednica | 09.08.2024. – 15 h  60 min | 17 učesnika od čega 2 žene | Zahteve je podnelo 2. učesnika |
| 2.Javna rasprava u OŠ „Ugljare“ u Ugljaru sa meštanima Ugljara i Batusa – Članovi Lokalnog saveta | **Nije bilo građana**  09.08.2024. – 17 h  0 min |  |  |
| 3.Javna rasprava u Sali Skupštine opštine Gračanica u zgradi Opštine sa predstavnicima zdravstvenih institucija | 12.08.2024. – 11 h  17 min | 12 učesnika od čega 6 žena | Zahteve je podnelo 3. učesnika |
| 4.Javna rasprava u OŠ „Vuk Karadžić“ u Lepini sa meštanima Radeva, Lepine, Skulaneva, Suvog Dola, Novog Naselja i Ađana – Članovi Lokalnog saveta | 12.08.2024. – 18 h  16 min | 17 učesnika od čega 2 žene | Zahteve je podnelo 2. učesnika |
| 5.Javna rasprava u sali Skupštine opštine Gračanica u zgradi Opštine sa direktorima škola | 13.08.2024. – 11 h  56 min | 21 učesnik od čega 7 žena | Zahteve je podnelo 13. učesnika |
| 6.Javna rasprava u Romskom obrazovnom centru u Gračanici sa romskom zajednicom | 13.08.2024. – 14 h  37 min | 30 učesnika od čega 5 žena | Zahteve je podnelo 2. učesnika |
| 7.Javna rasprava u Domu kulture u Lapljem Selu sa meštanima Lapljeg Sela, Čaglavice i Preoca – Članovi Lokalnog saveta | 13.08.2024. – 17 h  50 min | 16 učesnika od čega 2 žene | Zahteve je podnelo 4. učesnika |
| 8.Javna rasprava u Sali Skupštine opštine Gračanica sa poljoprivrednicima | 14.08.2024. – 11 h  36 min | 15 učesnika od čega 5 žena | Zahteve je podnelo 3. učesnika |
| 9.Javna rasprava u Domu kulture u Donjoj Gušterici sa meštanima Gornje i Donje Gušterice, Livađa i Dobrotina – Lokalni saveti | 14.08.2024. – 17 h  60 min | 21 učesnik od čega 4 žene | Zahteve je podnelo 9. učesnika |
| 10.Javna rasprava u Socijalnom inkubatoru u naselju Padalište u Gračanici sa predstavnicima NVO i Udruženjem osoba sa posebnim potrebama | 15.08.2024. – 11 h  70 min | 17 učesnika od čega 8 žena | Zahteve je podnelo 5. učesnika |
| 11.Javna rasprava u Domu kulture u Gračanici sa meštanima Gračanice, Novog Badovca, Suišice i Kišnice – Lokalni saveti | 15.08.2024. – 18 h  22 min | 11 učesnika od čega 4 žene | Zahteve je podnelo 4. učesnika |

***Tabela 2.***

Na svim održanim javnim raspravama o budžetu vođeni su pojedinačni zapisnici, a u kojima je opisan tok sastanka prestavnika Opštine Gračanica sa zainteresovanim građanima i njihovim predlozima i sugestijama na budžet Opštine Gračanica za 2025. godinu. Zapisnici objavljeni na linku: <https://kk.rks-gov.net/gracanice/wp-content/uploads/sites/41/2024/09/Zapisnici-sa-11-javnih-rasprava-o-Nacrtu-budzeta-Opstine-Gracanica-za-2025.-godinu-i-SOB-2025-2027.pdf>

Svi zahtevi izneseni na javnim raspravama ili dostavljeni u pisanoj formi, su razmotreni od strane Radne grupe, te je detaljan izveštaj o prihvaćenim ili odbijenim sugestijama i predlozima predstavljen u nastavku ovog izveštaja (Tabela 3.).

|  |  |  |  |  |
| --- | --- | --- | --- | --- |
| Tema budžetskih rasprava/datum održavanja rasprave | Ko je dao zahtev/predlog/sugestiju | Zahtevi/predlozi/sugestije za nacrt budžeta za 2025. godinu | Status zahteva/predloga (prihvaćeno/delimično prihvaćeno/odbijeno) | Obrazloženje (komentar na delimično prihvaćene i odbijene zahteve) |
| 1.Nacrt budžeta za 2025. godinu - Javna rasprava u Domu kulture u Kišnici, sa meštanima Sušice, Novog Badovca, Kišnice – Članovi Lokalnih saveta nevećinskih zajednica  09.08.2024. | Kišnica  Ruždi Krasnići | 1. Stambena zgrada za socijalne slučajeve i mlade bračne parove, | Odbijeno | Opština Gračanica ne poseduje svoju parcelu u Kišnici |
| 2. Obdanište za decu i vrtić, | Odbijeno | Opština Gračanica ne poseduje svoju parcelu u Kišnici |
| 3. Dom zdravlja (adaptacija), | Odbijeno | Objekat je u vlasništvu Trepče |
| 4. Sređivanje fasade na zgradi solitera i da se rekonstruiše krov i stolarija, | Odbijeno | Objekat je u vlasništvu Trepče |
| 5. Ulična rasveta, | Prihvaćeno |  |
| 6. Problem sa Jalovinom, |  | U pitanju je viešegodišnji problem. U vlansništvu je Trepče, neophodno je da taj problem reši zajednički, sa Ministarstvima, Trepčom, i drugih |
| Sušica  Granit Gaši | 1. Problem sa kanalizacijom | Prihvaćeno |  |
| 2. Priključak na novoj vodovodnoj mreži, | Delimično prihvaćeno | Nadležnost Vodovoda |
| 3. Asfaltiranje puta koji vodi do albanskog groblja i uređenje parking prostora i ostalih putave | Prihvaćeno |  |
| 4. Saniranje rupa u glavnoj ulici, | Prihvaćeno |  |
| 5. Izgradnja trotoara od mosta ka izlazu iz Sušica, | Delimično prihvaćeno | Nedostatak prostora pored puta |
| 6. Imenovanja ulica i promena naziva postojećih ulica. | Delimično prihvaćeno | U toku je numerisanje objekata, potrebna je saradnja Katastarskom agencijom, nadležna je SO |
| 2.Nacrt budžeta za 2025. godinu - Javna rasprava u OŠ „Ugljare“ u Ugljaru sa meštanima Ugljara i Batusa – Članovi Lokalnog saveta  09.08.2024. | **Rasprava nije održana jer se niko do meštana i predstavnika Lokalnog saveta nije pojavio** |  |  |  |
| 3.Nacrt budžeta za 2025. godinu - Javna rasprava u Sali Skupštine opštine Gračanica u zgradi Opštine sa predstavnicima zdravstvenih institucija  12.08.2024. | Dom zdravalja Gušterica  Saša Mladenović | 1.nabavka sanitetskog vozila i izgradnja nadsteršnice za vozila | Odobreno |  |
| 2. Opremanje 12 soba na drugom spratu Doma zdravlja sa  otomanima, stolovima, stolicima i medicinskom opremom. | Odbijeno | Zbog manjka finansijskih sredstava, razmatraćže se za neku drugu godinu |
| 3.Ugradnja klima | Odbijeno | Razmatraće se u ovkuru robga i uluga |
| Dom zdravlja Ugljare  Jordan Petrović | 1. nabavke  specijalizovanog sanitetskog vozila za dijalizu i izgradnja nadstrešnice za vozila | Odbijeno | Nije prioritet za 2025. godinu, planira se za 2026. godinu |
| 2.Sanacija krova i izolacija zgrade | Odbijeno | Nije kapitalni projekat |
| 3.Kontejner za magacinski prostor | Odbijeno | Nije kapitalni projekat |
| 4.Nabavka klime, fotokopira aparata i dermatoskopa | Delimično prihvaceno | Planira se deo IT oprem i dermotoskopa, biće podeljeno ustanovi kojoj je najprotrebniji |
| Dom zdravlja Priština  Nataša Prentić | 1.Opremanje stomatološke ordinacije | Delimično prihvaćeno | U planu nabavka stomatološke stolice i prateće opreme, biće dodeljena prema prioritetima ustanova |
| 4.Nacrt budžeta za 2025. godinu - Javna rasprava u OŠ „Vuk Karadžić“ u Lepini sa meštanima Radeva, Lepine, Skulaneva, Suvog Dola, Novog Naselja i Ađana – Članovi Lokalnog saveta  12.08.2024. | Lepina  Milan Rašić | 1. Održavanje i uređenje kanalizacione mreže, | Prihvaćeno |  |
| 2.Ulično osvetljenje | Prihvaćeno |  |
| 3.asfaltiranje oštećenih ulica | Prihvaćeno |  |
| 4.Košenje trave kod crkve i ukalnjanje deponija | Prihvaćeno | Nadležno je JKP Ekologija |
| 5. Park kod poligona | Prihvaćeno |  |
| 6.Horizontalna signalizacija u glavnoj ulici | Prihvaćeno |  |
| Radevo  Živko Mitrović | 1.Kanalizacija kod mosta i oštećena cev | Prihvaćeno |  |
| 2.Renoviranje parka za decu | Prihvaćeno |  |
| 5.Nacrt budžeta za 2025. godinu - Javna rasprava u sali Skupštine opštine Gračanica u zgradi Opštine sa direktorima škola  13.08.2024. | PU „Đurđevak | 1. Nabavka klime za novi objekat obdaništa „Đurđevak“ u Gračanici, | Odbijeno | Predvidjeno za drugi period ili SOB |
| 2. Brojila da se prijave za KEDS i za Vodovod, | Prihvaceno | Prijavljeno |
| 3. Prilaz do cisterne za gorivo, | Prihvaceno |  |
|  |  |  |
| Miladin Mitić Laplje Selo | 1. Rekonstrukcija fiskulturne sale | Prihvaćeno |  |
| 2. Zamena PVC prozora i krečenje nekog dela zgrade, | Odbijeno | U planu za buduce projekte |
| 3. Nabavka novih plakara, klupa i stolica. | Delimicno prihvaceno | Klupe i stolice |
| Elektortehinčka škola Sušica | 1. Osposobljavanje tehničkog centra, | Odbijeno | Nije kapitalni projekat |
| 2. Nabavka kompjutera za kabinet. | Delimicno prihvaceno | Zavisice od budzetskih sredstava iz robe i usluga jer nisu kapitalni projekti |
| Sveti Sava Sušica | 1. Izgradnja tehničkog centra (u teniskoj hali), | Odbijeno | Veliki finansijski projekat, potrebni su donatori |
| 2. Rekonstrukcija krova na zgradi škole koji prokišnjava, | Odbijeno | SOB predvidjeno za 2027. godinu |
| 3. Parterno uređenje oko obdaništa (od parkinga do objekta), | Odbijeno | U planu za neku drugu godinu, zbog nedostatak finansijskih sredstava u odeljenju obrazovanja |
| 4.Ulična rasveta oko škole | Prihvaćeno |  |
| Mašinska škola Preoce | 1.Nove prostorije ili proširenje postojećih | Prihvaćeno |  |
| Knez Lazar Donja Gušterica | 1. Rekonstrukcija stare škole, | Odbijeno | Odeljenje za obrazovanje nema mogucnosti |
| 2. Rekonstrukcija fiskulturne sale, | Odbijeno | Predvidjeno je SOB za 2026. godinu |
| 3. Cerada na balon sali i podloga, | Odbijeno | Predvidjeno je SOB za 2026. godinu |
| 4. Rekonstrukcija u Livađu, | Prihvaćeno | Realizacija u toku |
| 5.Igralište u Dobrotinu u sklopu dvorišta, | Odbijeno | Nedostatak finansijskih sredstava |
| 6. Nabavka interaktivnih tabli, zavesa, itd | Odbijeno | Nije kapitalan projekat |
| Kralj Milutin Gračanica | 1.Nabavka klupa i stolica | Odbijeno | Inventar se ne nabalja iz kategorije kapitalnih investicija, u planu u narednom periodu iz kategorije robe i usluga |
| 2.Kotao | Odbijeno | Potrebno sufinansiranje |
| 3.Solarni paneli | Odbijeno | Potrebno sufinansiranje |
| Građevinsko saobraćajna škola | 1.Ograda oko škole | Odbijeno | U periodu od naredne tri godine |
| 2.Radionica od 70 kvadrata | Odbijeno | U planu u nekodm buducem periodu |
| Muzička škola Stevan Mokranjac | 1. Zamena PVC stolarije na gornjem sprat | Odbijeno | U planu u nekodm buducem periodu |
| 2. Proširenje kanala u blizini škole | Prihvaćeno |  |
| 3.Servisiranje kotla | Prihvaceno | Realizacija do kraja godine |
| 4.Prevoz učenika na takmičenja | Prihvaceno |  |
| Gimnazija Laplje Selo | 1.Objekat za pelet | Prihvaćeno | Realizacija u toku |
| 2.Inventar | Odbijeno | Nije kapitalan projekat |
| PU Sunce Donja Gušterica | 1.Izbradnja novog vrtica | Odbijeno | Zbog nedostatka finansijskih sredstava |
| Vuk Karadžić Lepina | 1.Trakaste zavese | Odbijeno | Nije kapitalan projekat |
| Ugljare | 1.Rekonsturkcija škole i učionica | Odbijeno | Razmatrace se u nekom buducem periodu iz kategorije roba i usluga |
| 2.Rešiti problem sa kotlom | Odbijeno | Razmatrace se u nekom buducem periodu iz kategorije roba i usluga |
| 6.Nacrt budžeta za 2025. godinu - Javna rasprava u Romskom obrazovnom centru u Gračanici sa romskom zajednicom  13.08.2024. | Romska zajednica  Gračanica  Mustafa Ismet | 1.Izgradnja parkova i igranoice | Prihvaćeno |  |
| 2.Postavljanje kanti za smece | Prihvaćeno | JKP Ekologija |
| 3.Asfalitranje preostalih ulica i postavljanje javne rasvete nedostajuće | Prihvaćeno |  |
| 4.rekonsturkcija i izgradnja kanalizacije | Prihvaćeno |  |
| 5.Sadnja drveća | Prihvaćeno |  |
| Preoce  Emir Čelić | 1.Asfalitranje ulica i igrališta | Prihvaćeno |  |
| 7.Nacrt budžeta za 2025. godinu - Javna rasprava u Domu kulture u Lapljem Selu sa meštanima Lapljeg Sela, Čaglavice i Preoca – Članovi Lokalnog saveta  13.08.2024. | Preoce  Aleksandar Kostić | 1.Asfaltiranje ulica | Prihvaćeno |  |
| 2.Rekonstukcija Doma kulture | Odbijeno | Razmatraće se u budućem periodu |
| 3.Rekonstukcija Osnovne škole | Odbijeno | Razmatraće se u budućem periodu |
| Ćaglavica  Astrit Mekuli | 1.Parcela za izgradnju škole | Odbijeno | Opština Gračanica nema svoju parcelu |
| 2.Sprečavanje divlje gradnje | Prihvaćeno |  |
| Nebojša Marković | 1.Asfaltiranje puta do crkve i ograda | Prihvaćeno |  |
| 2.Sanaciju ulica i prka i javna rasveta u glavnoj ulici | Prihvaćeno |  |
| 3.Kapija na školskoj ogradi i izgradnja prkinga | Delimično prihvaćeno | Urediće se parking iz dugoročnog ugovora |
| 4. Sanacija Doma kulture | Odbijeno |  |
| 5.Izgradnja stanova | Odbijeno | Opština Gračanica nema svoju parcelu |
| Laplje Selo  Ljubiša Karadžić | 1.Izgradnju parkinga | Prihvaćeno |  |
| 2.Rekonstukcija autobuskog stajališta | Prihvaćeno |  |
| 3.Park rekonstukcija kod tropikane | Prihvaćeno |  |
| 4.Kanalizaciona mreža | Prihvaćeno |  |
| 5.ulična rasveta | Prihvaćeno |  |
| 6.Čišćenje reke Gračanke | Prihvaćeno |  |
| 8.Nacrt budžeta za 2025. godinu - Javna rasprava u Sali Skupštine opštine Gračanica sa poljoprivrednicima  14.08.2024. | **Poljoprivrednici** | 1.Povećanje budžeta Odeljenju poljprivrede |  |  |
| 2.Izgradnju bunara za navodnjavanje | Odbijeno | Nema mogućnosti |
| 3.Sanacija i nasipanje seoskih/poljskih puteva | Prihvaćeno |  |
| 9.Nacrt budžeta za 2025. godinu - Javna rasprava u Domu kulture u Donjoj Gušterici sa meštanima Gornje i Donje Gušterice, Livađa i Dobrotina – Lokalni saveti  14.08.2024. | **Donja Gušterica**  Dragan Maksimović | 1. Sanacija kanalizacione mreže | Prihvaćeno |  |
| 2. Čišćenje rečnog korita Janjevke | Prihvaćeno |  |
| 3. Zamena vodovodne mreže | Delimično prihvaćeno | Nadležnost Vodovod, treba raditi zajedno |
| 4. Proširenje seoskog groblja | Prihvaćeno |  |
| 5. Ograda oko Doma zdravlja | Odbijeno | U prethodom periodu radilo se na parternom uređenju, nije prioritet za 2025. godinu, razmotriće se SOB |
| 6. Rekonstrukcija Stare škole u centru sela | Odbijeno | Veliki projekat, za realizaciju poterebni donatori ili sufinansiranje |
| Boban Kostić | 7. Izgradnja Srednjoškolskog-tehničkog centra | Odbijeno | Veliki projekat, za realizaciju poterebni donatori ili sufinansiranje |
| 8. Pešačka staza/trotoar sa javnom rasvetom od Donje Gušterice do Livađa | Delimično prihvaćeno | Ukoliko u budžetu iz dugoročnog ugovora bude finansijskih sredstava, projekat će biti ralizovan |
| Dragan Kukureković | 9. Izgradnja trotoara/pešačke staze između mag. puta i crkve do Osnovne škole u dužini od oko 80 m | Delimično prihvaćeno | Ukoliko u budžetu iz dugoročnog ugovora bude finansijskih sredstava, projekat će biti ralizovan |
| Bojan Stanojević | 10. Sanacija i asfaltiranje lokalnih ulica | Prihvaćeno |  |
| 11. Ležeći policajci na putu magistralnom Janjevo-Lipljan | Odbijeno | Nadležno je Ministarstvo za infrastrukturu |
| **Livađe**  Divna Filipović | 12. Čišćenje rečnog korita | Prihvaćeno |  |
| 13. Sanacija i nastavak izgradnje kanalizacione mreže | Delimično prihvaćeno | Sanacija moguća, za nastavak izgradnje kanalizacione mreže nema tehničkih mogućnosti |
| **Gornja Gušterica**  Slaviša Simić | 14. Proširenje igrališta u dvorištu Osnovne škole | Odbijeno | Nema dovoljno prostora u školskom dvorištu |
| 15. Izgradnju Doma kulture | Odbijeno | Nedostatak sredstava |
| 16. Zamenu oštećenih elektirčnih stubova i izmeštanje trafo stanice iz dvorišta crkve Sv. Nedelje | Delimično prihvaćeno | Nadležan KEDS za izmeštanje trafostanice |
| 17. Sanacija i instaliranje nedostajuće javne rasvete | Prihvaćeno |  |
| 18. Rekonsturkcija parkova | Prihvaćeno |  |
| 19. Sanaciju puteva i kišnih kanala/potoka do seoskih imanja | Prihvaćeno |  |
| Slaviša Slavić | 20. Sanaciju ograde oko groblja, izgradnju parkinga i kapele na groblju | Delimično prihvaćeno | U ovoj godini uradiće se parkihg prostor |
| **Dobrotin**  Radovan Gačić | 21. Produžetak asfaltiranja ulice (koja vodi ka Smalušu), kako bi se smanjila prašina zbog kamiona iz kamenoloma | Prihvaćeno |  |
| Bojan Rašić  (pismeni zahtevi) | 22. Asfaltiranje  23. Sanacija kišnih kanala  24.Čišćenje reke | Prihvaćeno  Prihvaćeno  Prihvaćeno |  |
| 10.Nacrt budžeta za 2025. godinu - Javna rasprava u Socijalnom inkubatoru u naselju Padalište u Gračanici sa predstavnicima NVO i Udruženjem osoba sa posebnim potrebama  15.08.2024. | **NVO**  Dragan Josifović (Udruženje osoba sa posebnim potrebama) | 1.Postavljanje rampi/prilaza svim javnim institucijama i površinama | Prihvaćeno |  |
| 2.Adaptirati ili kupiti vozilo za osobe sa posebnim potrebama | Delimično prihvaćeno | Opština će sufinansirati projekat u saradnji sa donatorima |
| 3.Izgradnja Dnevnog centra ili formiranje Kancelarije za osobe sa posebnim potrebama | Delimično prihvaćeno | Opština će pomoći u formiranju Kancelarije za osobe sa invaliditetom |
| Jelena Bulatović (Centar za manjinske zajednice) | 4.Povećanje budžeta Kancelariji za rodnuravnopravnost u cilju sprovođenja akcija i kampanja protiv nasilja u porodici |  |  |
| Dejan Božidarević (Gračanička omladinska inicijativa) | 5.Podrška geronto službi i domaćica | Prihvaćeno | Pri Odeljenju za zdravstvo funkcioniše služba geronto domaćica |
| Aleksandar Stojanović (Putevi Sunca) | 6.Postavljanje kanti za smeće u svakom mestu | Prihvaćeno |  |
| 7.Postavljanje klupa i letnjikovca u školskim dvorištima i nabavka higijenskih sredstava i aparata za vodu, poboljšanje interneta i računarske opreme | Delimično prihvaćeno | U skladu sa mogućnostima opština će potruditi da realizuje neke od zahteva |
| 8.Nabavka sportske opreme | Prihvaćeno |  |
|  |  |  |
| Sandra Đokić  (TOG) | 10.Postavljanje javnih toaleta | Odbijeno | Opština će ovaj zahteve razmatrati u okviru SOB |
| 11.Izgradnja dodatnih parkinga | Odbijeno | Nedostatak opštinskih parcela |
| 12.Sanacija puta ka manastiru Sv. Dimitrija u Sušici | Prihvaćeno |  |
| 11.Nacrt budžeta za 2025. godinu - Javna rasprava u Domu kulture u Gračanici sa meštanima Gračanice, Novog Badovca, Sušice i Kišnice – Lokalni saveti  15.08.2024. | **Gračanica**  Ljubomir Maksimović |  |  |  |
| 1.Oštećeni električni stubovi | Delimično prihvaćeno | U saradnji sa KEDSOM |
| Aleksandar Todorović | 3.Nastavak rekonstrukcije trotoara | Prihvaćeno |  |
| 4. Sanacija javne rasveta | Prihvaćeno |  |
| 5.Izgradnja obilaznice oko Gračanice | Odbijeno | Velika investicija nemoguće realizovati u narednoj godini, potrebna je saradnja sa nadležnima |
| 6.Rešiti problem jalovine iznad Gračanice | Odbijeno | Problem treba rešavati sa Ministarstvom, Trepcom |
| **Novi Badovac**  Aleksandra Marković | 7.Izgradnja ambulante | Prihvaćeno |  |
| 8.Izgradnja biciklističke staze | Odbijeno | Opština će se potruditi da pronađe sredstva preko donacija |
| Goran Mirković | 9.Izgradnja pomoćnog objekta na groblju sa strujom, vodom, toaletima | Odbijeno | Razmatraće se u oviru SOB-a |

***Tabela 3.***

Iz priložene tabele (Tabela3.) može se zaključiti da je ukupan broj predloga upućen od strane prisutnih osoba na javnim debatama 124 predloga o prioritetima za finansiranje projekata sredstvima budžeta za 2025. godinu. Analizom zahteva i predloga, Radna grupa je odlučila da prihvati 59 zahteva, od kojih je većina već sadržana u Nacrtu Odluke budžetu. 18 predloga/projekata prihvaćena su delimično, tako da su oni uzeti u dalje razmatranje. Odbijeno je 49 predloga/projekata jer je ustanovljeno da nisu kapitalni projekti, odnosno da nisu u nadležnost Opštine Gračanica.

Radna grupa je nastojala da Nacrt Odluke o budžetu za 2024 godinu preinači u skladu sa prihvaćenim predlozima građana u okvirima raspoloživih sredstava. Svi predlozi/projekti koji ne budu uvršeni u predlog odluke o budžetu za 2025. godin, Radna grupa će iznova razmotriti u narednom budžetskom cirkularu.

Izveštaj o sprovedenom procesu javnih rasprava o Nacrtu Odluke o budžetu Opštine Gračanica za 2025. godinu biće razmatrani na javnoj raspravi u organizaciji Skupštine Opštine Gračaica, kao i na Odboru za politiku i finansije tokom septembra meseca.

Predsedavajući Radne grupe

Direktor odeljenja za budžet i finansije

Slaviša Ničić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_